b"\n_START_ARTICLE_\nComissi\xc3\xb3 de Dret Internacional\n_START_PARAGRAPH_\nLa Comissi\xc3\xb3 de Dret Internacional \xc3\xa9s un organisme creat per l'Assemblea General de les Nacions Unides en 1947 amb l'objectiu de codificar i promocionar el Dret internacional. El seu treball ha estat fonamental en l'adopci\xc3\xb3 de diversos tractats o altres instruments internacionals, com la Convenci\xc3\xb3 de Viena sobre el Dret dels Tractats o la Cort Penal Internacional, sobre la qual va emetre una primera proposta ja en 1949._NEWLINE_La Comissi\xc3\xb3 de Dret Internacional prepara projectes relacionats amb el Dret internacional que poden ser incorporats a les convencions i oberts per a la seua ratificaci\xc3\xb3 pels Estats. Algunes d'aqueixes convencions formen la base de les normes que regeixen les relacions entre els Estats; entre elles, la convenci\xc3\xb3 sobre relacions diplom\xc3\xa0tiques o la convenci\xc3\xb3 sobre l'\xc3\xbas dels cursos d'aigua internacionals."